Document ID: 31996D0375

KOMISSION PÄÄTÖS,
tehty 10 päivänä kesäkuuta 1996,
yhteisön kokeiden ja testien suorittamisesta tiettyjen lajien lisäys- ja taimiaineistoilla neuvoston direktiivin 92/33/ETY 20 artiklan 2 kohdan mukaisesti (96/375/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vihannesten lisäys- ja taimiaineiston, lukuun ottamatta siemeniä, pitämisestä kaupan 28 päivänä huhtikuuta 1992 annetun neuvoston direktiivin N:o 92/33/ETY (1), sellaisena kuin se on viimeksi muutettuna päätöksellä 95/25/EY (2), ja erityisesti sen 20 artiklan 2 kohdan,
sekä katsoo, että
kokeita tai tarvittaessa testejä on suoritettava näytteille mainitun direktiivin mukaisesti jäsenvaltioissa sen varmistamiseksi, että mainitussa direktiivissä luetellut vihannesten lisäys- tai taimiaineistot siemeniä lukuun ottamatta ovat mainitun direktiivin vaatimusten ja edellytysten mukaiset,
tämän vuoksi on tarpeen erityisesti kyseisen direktiivin täytäntöönpanon alkuvaiheessa varmistaa, että kokeisiin tai testeihin otetut näytteet edustavat riittävästi koko yhteisössä tuotettuja eri alkuperiä ainakin tiettyjen kasvilajien osalta,
sen vuoksi on tarpeen suorittaa yhteisön kokeita ja testejä vuonna 1996/1997 lajin Allium porrum L. lisäys- ja taimiaineistolla,
kyseisiä kokeita ja testejä käytetään ensi tilassa näiden lajien lisäys- ja taimiaineistojen teknisten tarkastusmenetelmien yhdenmukaistamiseen, ja
tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisön kokeita ja testejä on suoritettava vuonna 1996/1997 lajin Allium porrum L. lisäys- ja taimiaineistolle.
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä kesäkuuta 1996.

Labels: 3
17
6